Vankilasta toiseen
Mun julmiin asetti he syytteisiin
 ja paiskasivat muurin uumeniin.
 Nyt rauhassako maata annetaan?

 – Ei, vankilasta toiseen kulkee tie;
 kai tarkotus näin heillä näyttää lie
 jokainen vankiluola Suomenmaan. –

 Jo pitäis tottuakin komentoon,
 kun tutustellut vuosikaudet oon
 ma noita harmajia koppejaan.

 He aikonevat ehkä kasvattaa
 olojen näiden oivaa tuntijaa;
 kai viimein tarkastajan paikan saan.